

REPUBLIKA HRVATSKA

VUKOVARSKO SRIJEMSKA ŽUPANIJA



 **OPĆINA TOVARNIK**

 **OPĆINSKO VIJEĆE**

KLASA: 024-03/24-01/29

URBROJ: 2196-28-02-24-01

Tovarnik, 3. rujna 2024.

Temeljem članka 49. stavka 4. Zakona o poljoprivrednom zemljištu („Narodne novine“, broj 20/18, 115/18, 98/19 i 57/22) te članka 31. Statuta Općine Tovarnik („Službeni vjesnik Vukovarsko-srijemske županije“, broj 3/22), Općinsko vijeće Općine Tovarnik na svojoj 26. sjednici održanoj dana 3. rujna 2024. godine donosi

# Odluku o I. izmjenama i dopunama programa korištenja sredstava od zakupa i koncesije poljoprivrednog zemljišta u vlasništvu RH za 2024. godine

**Članak 1.**

Ovim programom definira se namjena korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske na području Općine Tovarnik za 2024. godinu.

Program korištenja sredstava od zakupa, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske za Općinu Tovarnik u 2024. godini planski je dokument kojim se raspoređuju namjenski prihodi ostvareni po navedenoj osnovi.

U 2024. godini planiran je prihod od poljoprivrednog zemljišta kako slijedi:

1. Naknada od koncesije za poljoprivredno zemljište u vlasništvu RH ( 2918 ) – 136.903,53 eura
2. Prihod od zakupa poljoprivrednog zemljišta u vlasništvu RH ( 6441 ) – 109.264,12 eura

UKUPNO: 246.167,65 eura

Iz planiranih sredstava od raspolaganja poljoprivrednim zemljištem u vlasništvu Republike Hrvatske na području Općine Tovarnik za 2024. godinu financirat će se sljedeći programi:

|  |  |  |  |  |
| --- | --- | --- | --- | --- |
| **REDNI BROJ I OPIS** | **PRORAČUN OPĆINE TOVARNIK ZA 2024. GODINU** | **POVEĆANJE/SMANJENJE** | **I. IZMJENE I DOPUNE PRORAČUNA OPĆINE TOVARNIK ZA 2024. GODINU** | **INDEKS 4/2** |
| R197-4 ČLANARINA-LAG SRIJEM LOVAS | 1.990,84 | -1.990,84 | 0,00 | 0,00% |
| R281 DERATIZACIJA I DEZINSEKCIJA | 25.148,15 | -9.700,92 | 15.447,23 | 61,42% |
| R033 GEODETSKO-KATASTARSKE USLUGE | 2.654,46 | 2.645,54 | 5.300,00 | 199,66% |
| R181-3 IZDACI ZA MANIFESTACIJU-BUNDEVIJADA | 57.070,81 | -57.070,81 | 0,00 | 0,00% |
| R199-3 KRČENJE I ČIŠĆENJE POLJOPRIVREDNOG ZEMLJIŠTA | 5.000,00 | 0,00 | 5.000,00 | 100,00% |
| R199-4 ODRŽAVANJE NERAZVRSTANIH CESTA | 17.944,28 | 25.450,82 | 43.395,10 | 241,83% |
| R199-2 ODRŽAVANJE POLJSKIH PUTEVA | 19.150,00 | 10.850,00 | 30.000,00 | 156,66% |
| R340 OSTALE NAKNADE-izdaci za potporu-elementarne nepogode | 1.500,00 | -1.500,00 | 0,00 | 0,00% |
| R197-5 RAZVOJNA AGENCIJA TINTL | 16.590,35 | -16.590,35 | 0,00 | 0,00% |
| R296-4 SUBVENCIJE OBRTNICIMA | 48.021,33 | 33.503,99 | 81.525,32 | 169,77% |
| R296-5 SUBVENCIJE POLJOPRIVREDNICIMA-sajmovi i promocije | 10.000,00 | 0,00 | 10.000,00 | 100,00% |
| R296 SUFINANCIRANJE RAZVOJA POLJOPRIVREDNE PROIZVODNJE | 73.003,99 | -18.503,99 | 54.500,00 | 74,65% |
| R79-2 Uređenje hrvatskog doma u Ilači | 26.216,02 | -26.216,02 | 0,00 | 0,00% |
| R281-1 VETERINARSKE HIGIJENIČARSKE USLUGE | 7.000,00 | -6.000,00 | 1.000,00 | 14,29% |
| **UKUPNO:**  | **311.290,23** | **-65.122,58** | **246.167,65** | **79,08%** |

**Članak 2.**

Sredstva iz točke I. ovog Programa utrošit će se za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom Zakona, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.

**Članak 3.**

Ovaj Program stupa na snagu osmog dana od dana objave u „Službenom vjesniku Vukovarsko-srijemske županije“.

**OBRAZLOŽENJE**

* na sjednici vijeća

PREDSJEDNIK OPĆINSKOG VIJEĆA

 Dubravko Blašković